text: Skal du have hund?
  06 februar 2015 kl. 06.09
  Eller elsker du bare at kigge på mennesket bedste ven, ja så holder Dansk Kennel Klub hundeudstilling i Fredericia i weekenden, hvor 3277 hunde med ejere stiller op.
  Udstillingen foregår i Messe C's store haller i Fredericia, og det er ikke kun de populære labrador eller golden retrievere, man kan møde.
  I alt 249 forskellige hunderacer stiller op fordelt over lørdag og søndag.
  For eksempel er der 54 eksemplarer den populære selskabshund coton de tulear også kaldet bomuldshund.
  Der er også hunde af den mere sjældne slags som hollandsk koikerhondje eller den helt nye race bolonkaen.
  En hundeudstilling er en slags dyrskue, hvor ejerne viser hundene fra deres bedste side, og dommere bedømmer hundene på udseende og temperament.
  Dommeren leder efter det smukkeste eksemplar af racen på dagen som så vinder dagens udstilling.
  Hvis man leder efter en hund til familien, kan man bruge en hundeudstilling til at lade sig inspirere til, hvilken hund det nu skal være.
  På udstillingen kan man nemlig både se alle racerne og møde hundeejere og opdrættere og få sig en snak med dem.
  Læs mere på DKK's hjemmeside
  